Versindaba » "Bread"
Posts Tagged '"Bread"'
Nuuswekker. Sluipdigter terroriseer supermark
Die winkelbestuurder van die Tesco Supermark in Coventry (Engeland) sit met 'n interessante probleem, naamlik 'n sluipdigter wat gedigte op strategiese plekke in die winkel laat. Meestal met 'n negatiewe konnotasie ten opsigte van die bepaalde produkte, soos die gedig "Deer" deur Kenneth Rexroth, met die trefreël: "They hurt no one but themselves" by die vleisafdeling gelaat is.
Vantevore is daar glo ook anonieme boodskappe op die rakke vir verslankingsprodukte gelaat wat proklameer: "You don't need these chemicals" en: "STOP counting calories! YOU LOOK GREAT".
Volgens die Coventry Telegraph is 'n grootskaalse soektog van stapel gestuur na die sogenaamde Supermark Shakespeare in hul midde. Aangesien die winkel in Cannon Park (Coventry) glo na aan die Warwick Universiteit geleë is, bestaan die vermoede dat studente vir die geïnspireerde foefie verantwoordelik is.
Mits dit natuurlik nie die winkelbestuurder self is wat buite die bottel begin dink het nie.
Nietemin, een van die gedigte wat groot opslae in die bakkery veroorsaak het, volg hieronder. Immers het die vigilante goeie smaak.
© W. S. Merwin
Uit: The Second Four Books of Poems (Copper Canyon Press, 1993)
Tags: "Bread", W.S. Merwin
Posted in Louis Esterhuizen, Nuuswekkers. Louis | Comments Off on Nuuswekker. Sluipdigter terroriseer supermark